kardosdrur/scandi-wiki huggingface dataset:
Odin (skib)

Fire skibe i den danske Marine har haft navnet Odin. Navnet henviser til den nordiske gud.

 Linjeskibet Odin: Søsat 1788, tegnet af Henrik Gerner. Taget af englænderne i 1807.
 Kanonskonnerten Odin: Bygget i Bergen 1808 og i tjeneste i norske farvande til 1814.
 Panserskibet Odin: Søsat 1872 og i tjeneste 1874 til 1912.
 Landsætningsfartøjet Odin: Ex-U.S. Navy LCT-649, færdig 1944, og i dansk tjeneste 1962-1967.

Civile skibe:
 Dampfærgen Odin: Bygget af Burmeister & Wain til DSB i 1910. Aktiv på Storebæltsoverfarten. Udgået 1947.

Norge
 Torpedobåden Odin: Søsat 1939 og erobret af Tyskland 1940. I tysk tjeneste som Panther til 1945. Retur til Norge og udgået 1959.

Storbritannien:
 Linjeskibet HMS Odin: Erobret fra Danmark 1807. Havnetjeneste fra 1811. Solgt 1825.
 Hjul-fregatten HMS Odin: Søsat 1846. Gjorde tjeneste i Krimkrigen og udgik i 1865.
 Kanonbåden HMS Odin. Søsat 1901. Hørte til Cadmus-klassen, som var de sidste "sloops" med fuld rigning. Udgået 1920.
 Undervandsbåden HMS Odin. Søsat 1928 og sænket i 1940 af en italiensk destroyer ved Taranto.
 Undervandsbåden HMS Odin. Søsat 1960 og solgt til ophugning i 1991.

Tyskland:
 Kystpanserskibet Odin: Søsat 1894 og i tjeneste til 1919.

Referencer 

Indeks over skibsnavne
Ellery Queen

Ellery Queen er et fælles pseudonym for de amerikanske forfattere og fætre Manfred B. Lee (11. januar 1905 – 2. april 1971) og Frederic Dannay (20. oktober 1905 – 3. september 1982). Ellery Queen er også navnet på detektiven, der er hovedperson i mange af deres kriminalromaner.

I løbet af 42 år skrev de i alt omkring 50 kriminalromaner. Sammen med Agatha Christie og John Dickson Carr anses de for at være tre store klassiske forfattere af kriminalromaner fra genrens guldalder.

De lod også navnet Ellery Queen blive brugt som et husnavn for mange kriminalromaner skrevet af andre forfattere, blandt andre Edward Hoch og Jack Vance. Kun nogle få af disse bøger handlede imidlertid om detektiven Ellery Queen.

Krimiforfattere fra USA
Fiktive personer
Jocelyn Rae

Jocelyn Rae (født 20. februar 1991) er en kvindelig professionel tennisspiller fra Storbritannien.

Jocelyn Rae højeste rangering på WTA's singlerangliste var som nummer 450, hvilket hun opnåede 12. juli 2010. I double er den bedste placering nummer 209, hvilket blev opnået 9. august 2010.

Eksterne henvisninger 

 

Tennisspillere fra Storbritannien
Heather Watson

Heather Watson (født 19. maj 1992 på Guernsey) er en kvindelig professionel tennisspiller fra Storbritannien.

Heather Watsons højeste rangering på WTA's verdensrangliste i single er nummer 38, hvilket hun opnåede den 19. januar 2015. I double er hendes bedste placering nr. 45, hvilket blev opnået den 15. april 2013.

Eksterne henvisninger 

 Heather Watsons officielle hjemmeside  

Tennisspillere fra Storbritannien
Personer fra Guernsey
Ksenia Palkina

Ksenia Palkina (født 13. december 1989 i Khabarovsk kraj, Sovjetunionen) er en kvindelig professionel tennisspiller fra Kirgisistan.

Ksenia Palkina højeste rangering på WTA single rangliste var som nummer 163, hvilket hun opnåede 23. marts 2009. I double er den bedste placering nummer 164, hvilket blev opnået 12. april 2010.

Eksterne henvisninger 

 Ksenia Palkina profil på wtatennis.com

 Ksenia Palkina profil  på itftennis.com

Tennisspillere fra Kirgisistan
Hvid skybjerg

Hvid skybjerg (Tanichthys albonubes) er en karpefisk som ofte bruges i akvarier.

Eksterne henvisninger 

Karpefisk
Akvariedyr

lt:Kardinolai (karpinės)
Maria Pilar Romero

Maria Pilar Romero (født 22. maj 1982) er en håndboldspiller fra Argentina. Hun spiller på Argentinas håndboldlandshold, og deltog under VM 2011 i Brasilien.

Kilder 

Håndboldspillere fra Argentina
Miguel Interllige

Miguel Interllige (født 1956) er en håndboldtræner fra Spanien. Han træner Argentinas håndboldlandshold, og deltog under VM 2011 i Brasilien.

Kilder

Eksterne henvisninger 
 

Håndboldtrænere fra Spanien
Florencia Aimone

Florencia Aimone (født 23. november 1990) er en håndboldspiller fra Argentina. Hun spiller på Argentinas håndboldlandshold, og deltog under VM 2011 i Brasilien.

Kilder

Eksterne henvisninger 

Håndboldspillere fra Argentina
Lild Strand

Lild Strand er en strand og et fiskerleje ved Skagerrak ca. 5 km vest for Bulbjerg og ligger ved nordpynten af Vigsø Bugt, der mod vest går ned til Roshage i udkanten af Hanstholm. Byen hører til Thisted Kommune og ligger i Region Nordjylland.

Indtil for ca. ti år siden var fiskerlejet et af de få steder, hvor de lyseblå fiskekuttere blev trukket op på stranden. I dag fisker blot en enkelt erhvervsfisker fra landingspladsen i Lildstrand foruden flere lystfiskere. 

Lildstrand Kirke var tidligere et bådehus, bygget i 1883, for redningsbåden ved Lildstrand, og blev først indviet som kirke i 1950. Stedet ligger mellem to Natura 2000-områder: Mod øst ligger Natura 2000-område nr. 16 Løgstør Bredning, Vejlerne og Bulbjerg, og mod vest område nr. 44 Lild Strand og Lild Strandkær, og det store områder af det omkringliggende landskab med klitter, hede, skov og søer er fredet . Mod syd og sydvest ligger Lild Klitplantage, der strækker sig langs kysten bag klitterne med både lyng, hedemose, enge, nåletræer, løvtræer, små søer med rørskov.

I sommeren 1901 tog maleren Emil Nolde ophold i strandfogedgården. Midt i en kunstnerisk og personlig krise søgte han en afklaring i det øde landskab.

Storme i Lildstrand 
I 1970 ramte en voldsom orkan Lildstrand, som ødelagde flere kuttere og områdets fiske- og spilhus og standsede fiskeriet i en årrække. I 1981 blev Lildstrand Fiskeri- og Spilhusforening oprettet med et nyt fiske- og spilhus, og fiskeriet blev genoptaget. 

Klog af skade fik man i 1986 midler til at bygge kystsikring i form af betonklodser vest og øst for landingspladsen.  

Lildstrand har flere gange i tiden efter været ramt af hårdt vejr, men ikke siden 1970 har det gamle fiskerleje været ramt af så stærk storm og ødelæggende bølger, som da stormen Urd ramte 26. december 2016. 

I dagene forud havde strid blæst fra nordvest presset vandstanden op ud for kysten. Da Urd ramte, betød den stærke storm og de øgede vandmængder, at en del af et sommerhus og flere meter af kysten røg i bølgerne umiddelbart øst for kystsikringen.

Flere husejere frygtede i tiden efter for deres huse og forsøgte at få Thisted Kommune og Kystdirektoratet til at skride til handling. Håbet var, at man kunne få udvidet kystsikringen omkring 700 meter længere østpå, så man ikke bare beskyttede egne huse, men også sikrede den lavtliggende bydel bag de truede huse fra lignende uvejr.

Eksterne kilder og henvisninger 

 Lild Strand visitthy.dk
 Lildstrand Kirke visitthy.dk

Lokaliteter i Thisted Kommune
Strande i Danmark
F.C.C. Birch

Frederik Christian Carl Birch (21. august 1812 i Vindekilde, Odsherred – 16. november 1889 i København) var en dansk skolemand og pædagog.

Birch blev filologisk kandidat 1836, derefter adjunkt, overlærer og rektor (1849-71ved Horsens lærde Skole, 1871-82 ved Metropolitanskolen); 1868 titulær professor, 1879 æresdoktor i filosofien og 1882 etatsråd. 

Han var en fortrinlig lærer, der af sine disciple roses for fin dannelse og som den, der ikke over sproget og dets former glemte det levende indhold. 

Sine pædagogiske anskuelser har han udtalt i en afhandling i Metropolitanskolens program for 1848: "Om Sprogundervisningen i de lærde Skoler", og i forskellige betænkninger i A.C.P. Lindes Meddelelser fra de lærde Skoler.

Birch blev Ridder af Dannebrog 1862 og Dannebrogsmand 1874. Han er begravet på Assistens Kirkegård.

Kilder 

 
  

Skolefolk fra Danmark
Faglitterære forfattere fra Danmark
Riddere af Dannebrog
Danskere i 1800-tallet
Titulære professorer fra Danmark
Æresdoktorer
Dansksprogede forfattere fra Danmark
Rektorer ved Metropolitanskolen
Luciana Mendoza

Luciana Mendoza (født 14. marts 1990) er en håndboldspiller fra Argentina. Hun spiller på Argentinas håndboldlandshold. 

Hun deltog under VM 2011 i Brasilien.

Kilder

Eksterne henvisninger 

Håndboldspillere fra Argentina
Personer fra Buenos Aires
Olympiske håndboldspillere fra Argentina
Håndboldspillere ved sommer-OL 2016
Deltagere for Argentina ved sommer-OL 2016
Justøy

Justøy er en ø i Lillesand kommune i Agder fylke i Norge . Navnet kommer fra oldnordisk Jóstr.
 
Justøy har broer og spredte bebyggelser. På øen er den gamle udhavn Brekkestø, en af minderne om sejltiden på Skagerrak-kysten.
 
Justøy har et areal på  7,9 km ², og  er i høj grad præget af sommer turisme. Der er Montessori skole, kapel, kirkegård og campingplads på øen, og om sommeren åbner butik i Brekkestø.
 
I Nyberg, lige ved Brekkestø, er der ruiner fra anden verdenskrig. Festung Björkestraße, et tysk fæstningsanlæg med bunkers placeret der, var bygget af norske krigsfanger.

Øer i Agder
Lillesand
Hans Jørgen Birch

Hans Jørgen Birch (født 6. september 1750 i København, død 24. maj 1795 i Middelfart) var en dansk præst. 

Birch, hvis fader var overgraver ved Vor Frue Kirke, blev student 1765 og teologisk kandidat 1769. Efter at have givet sig af med en forskelligartet litterær virksomhed blev han præst 1778 i Vallensbæk, 1779 i Glostrup og 1791 i Middelfart. Af hans forfatterskab må nævnes hans Bibelhistorie (1782, 7. oplag 1811), Haandbog for Præster (I-II, 1791-95) og Billedgalleri for Fruentimmer (I-III, 1793-95).

Kilder

Eksterne henvisninger 
 
 

Præster fra Danmark
Faglitterære forfattere fra Danmark
Dansksprogede forfattere fra Danmark
Danskere i 1700-tallet
Personer fra København
A.C.P. Linde

Andreas Conrad Putscher Linde (født 30. august 1814 i København, død 3. marts 1888 sammesteds) var en dansk embedsmand. Han var søn af kammerherre, oberst Georg Linde.

Linde blev 1831 student fra Borgerdydskolen i København, 1835 juridisk kandidat, 1836 kancellist under direktionen for universitetet og de lærde skoler, 1841 tillige auditør i arméen, 1843 fuldmægtig under den nævnte direktion og 1847 chef for dennes sekretariat for Sorø Akademi og de videnskabelige realskoler, 1848 chef for Kultusministeriets sekretariat for alt det højere undervisningsvæsen m. v., 1851 konstitueret, 1853 til sin død departementschef i ministeriet, fra 1876 som dettes eneste departementschef. Desuden var han fra 1866-76 konstitueret som chef for Det Kongelige Teater og Kapel, fra 1864 generaldecisor for civillistens regnskaber, 1861-87 sekretær og bogholder ved den Hielmstierne-Rosencroneske Stiftelse, i hvis direktion han derefter fik sæde, samt fra 1864 medlem af Idiotanstaltens bestyrelse. I 1851 blev han kancelliråd, 1852 justitsråd, 1860 etatsråd, 1869 konferensråd, 1884 kammerherre, 1872 kommandør af 2. grad, 1874 af 1. grad og 1886 storkors af Dannebrogordenen.

Linde var en varmtfølende, gjennemdannet og taktfuld, om end fra karakterens side noget svag, mand, der med dybtgående kendskab til største delen af den kultusministerielle administrationsgren og med utrættelig arbejdsiver gennem en lang årrække virkede for de talrige reformer, som forberedtes og gennemførtes på åndslivets forskellige områder. Særlig alt, hvad der vedrørte den højere undervisning, lå ham på sinde, hvilket han blandt andet lagde for dagen ved udgivelsen af sine omhyggelig udarbejdede "Meddelelser fra den lærde Skole" om de herhen hørende institutioner. Hans virksomhed som chef for Det Kongelige Teater var derimod kun af ringe betydning. Den instrux, som udstedtes for den samtidig fungerende intendant Berner, var nemlig affattet således, at ikke blot hele den daglige ledelse, men overhovedet den langt overvejende myndighed var lagt i dennes hånd, medens chefen nærmest kun kunne betragtes som et mellemled imellem ham og ministeriet og som den, der repræsenterede teatret udad til.

Kilder 

 

Departementschefer i Kultusministeriet
Det Kongelige Teaters direktører
Storkors af Dannebrog
Jurister fra Danmark
Kammerherrer fra Danmark
Generaldecisorer fra Danmark
Danskere i 1800-tallet
Personer fra København
Artikler fra 1. udgave af Dansk biografisk leksikon
Studenter fra Østre Borgerdyd Gymnasium
Carl Christian Laurentius Birch

Carl Christian Laurentius Birch (1753-1808) var en dansk præst.

Biografi 
Han blev født i København 15. Februar 1753 og 
var en ældre bror til den ovenfor omtalte biskop 
Andreas Birch. I året 1769 blev han student og 3 år 
efter teologisk kandidat. 1773 blev han dekan ved 
Kommunitetet, 1775 sognepræst for Brahetrolleborg og 
Krarup menigheder på Fyn, og efter at have virket dér i 
25 år blev han kaldet til sognepræst i Assens, hvor 
han døde 25. april 1808, «almindelig agtet baade som 
Sjælesørger og Omgangsven». Foruden nogle opbyggelige 
skrifter har han skrevet en latinsk 
afhandling om flere steder hos kirkefaderen 
Tertullianus, for hvilken han 1790 vandt den 
teologiske doktorgrad. I året 1777 ægtede han 
Eleonore Hedvig Seidelin (d. 1814), datter af præsten 
David Frederiksen Seidelin i Gamtofte, og med hende havde 
han 11 børn, af hvilke datteren Charlotte Marie blev 
gift med sin farbroder, biskoppen.
Datteren Antoinette Thomasine blev gift med Michael Frederik Liebenberg i dennes andet ægteskab.
Sønnen David Seidelin Birch blev selv præst.

Kilder 

  

Præster fra Danmark
Faglitterære forfattere fra Danmark
Danskere i 1700-tallet
Personer fra København
Dansksprogede forfattere fra Danmark
Miha Žvižej

Miha Žvižej (født 6. november 1987 i Celje) er en slovensk håndboldspiller, som spiller for det danske håndboldhold Ribe-Esbjerg HH. Žvižej spiller ligeledes på det slovenske landshold, hvor han blandt andet spiller sammen med sin bror, Luka Žvižej, som begge bliver betragtet som profiler på holdet.

Referencer 
Spillerprofil hos REHH 

Håndboldspillere fra Slovenien
Håndboldspillere fra Bjerringbro-Silkeborg
Personer fra Celje
David Seidelin Birch

David Seidelin Birch (19. september 1780 i Haagerup ved Brahetrolleborg- 26. Juni 1854 på Stevns) var en dansk præst, søn af dr.theol. Carl Christian Laurentius Birch.

Liv og virke 

Han blev student i 1797 og teologisk kandidat i 1802. Der efter var han huslærer hos Grev C.D. Reventlow på Christianssæde og blev i 1805 vicepastor i Vesterborg og Birket på Lolland hos biskop Boisen og lærer ved hans seminarium. Her giftede han sig i 1806 med Nicoline Charlotte Qvistgaard (født 1784, død 1851), datter af institutbestyrer Nicolay Qvistgaard. 

Han forflyttedes 1812 til Nørre Aaby og Indslev på Fyn og blev 1829 provst for Baag og Vends Herreder. Endelig blev han 1837 sognepræst for Store Heddinge og Højrup på Stevns, hvor han virkede til sin død.

Medlem af stænderforsamlingerne 

Han var kongevalgt medlem af stænderforsamlingerne i Roskilde 1835-1836 og 1838-1840. I den første af disse foreslog han en forbedring af skolelærernes løn, som han ikke antog kunne sættes højere end til 82 rigsdaler årlig i gennemsnit, og androg på indførsel af en ny matrikel. I den anden var han blandt andet medlem af komiteen over det af Lindberg gennem Tage Algreen-Ussing indbragte forslag om præstefrihed og sognebåndsløsning 1838, hvor han efter Mynsters sigende "ikke vidste, hvad han ville", da han var stillet mellem Mynster og Tillisch på den ene og Treschow og Ussing på den anden side.

Forfatterskab 

Størst betydning fik han som forfatter af en læsebog for almueskolen, Naturen, Mennesket og Borgeren, der udkom fra 1821-1854 i 13 oplag og brugtes så godt som i alle skoler, indtil den efterhånden afløstes af Peder Hjorts Børneven.

Kilder 

 

Præster fra Danmark
Faglitterære forfattere fra Danmark
Danskere i 1800-tallet
Personer fra Fyn
Stænderdeputerede fra Østifterne
Dansksprogede forfattere fra Danmark
APM Terminals

APM Terminals er et internationalt firma der opererer og ejer container- og havneterminaler i hele verden. Selskabet har hovedsæde i den hollandske by Haag, og er 100% ejet af det danske konsortium A.P. Møller-Mærsk.

Historie 
Virksomhedens historie indenfor operation af havneterminaler går tilbage til 1950'erne, hvor Maersk Line var begyndt at håndtere gods på havnekajerne. I 1958 åbnede rederiet sin første havneterminal, da de på havnen i Brooklyn, New York etablerede de første faciliteter til at håndtere almindeligt gods og fragt. I 1975 etablerede Maersk den første dedikerede cointainerterminal i New York og New Jersey, da de indtog et stort område ved kaj 51 ved Port Elizabeth, New Jersey.

APM Terminals blev etableret som en selvstændigt selskab under A.P. Møller-Mærsk i 2001 og fik hovedsæde i Maersks hovedkontor på Esplanaden i København. I 2004 flyttede APM Terminals sit hovedkvarter til den hollandske regeringsby Haag. I januar 2012 leverede APM Terminals ydelser til mere end 60 rederier fra faciliteter i 63 havne, samt 189 landbaserede lagre og kontorer i 61 lande på 5 kontinenter.

APM Terminals har gennem det seneste årti opkøbt et stort antal mindre containeroperatører over hele verden, herunder især i Østeuropa, Kina og Latinamerika.

Referencer

Eksterne henvisninger 
 APM Terminals officielle hjemmeside  

 
Etableret i 2001
Haag
Bodiluddelingen 2012

Bodiluddelingen 2012 blev afholdt den 3. marts 2012 på Bremen Teater i København og markerede den 65. gang at Bodilprisen blev uddelt. Uddelingens værter var for tredje gang Ditte Hansen og Louise Mieritz.

Den 17. januar 2012 blev det annonceret at skuespiller Ghita Nørby ville være modtager af årets Æres-Bodil for at hylde hendes livslange og flotte skuespillerkarriere. Nørby havde tidligere modtaget fire Bodil-priser for Den korte sommer (1976),  Pengene eller livet (1982), Dansen med Regitze (1990) og Freud flytter hjemmefra (1992).

Lars von Triers Melancholia holdt flest af uddelingens nomineringer med seks i alt, men vandt "kun" i kategorien bedste film og for bedste fotograf. Trier slog dermed sin egen rekord, da han for syvende gang modtager prisen for bedste danske film og dermed fastholder positionen som den mest vindende instruktør i Bodilens historie. Portrætfilmen om en af Danmarks mest kendte komikere Dirch Passer i filmen Dirch af Martin Zandvliet blev dog aftenens store vinder, da prisen for bedste mandlige hovedrolle og mandlige birolle gik til hhv. Nikolaj Lie Kaas og Lars Ranthe. Dette blev Lie Kaas' første Bodil for bedste hovedrolle efter at have vundet tre priser for bedste birolle, og dette var Ranthes første Bodil-nominering og første modtagelse. Paprika Steen modtog sin fjerde Bodil-pris for sin birolle i Superclásico.

Ved denne uddeling blev der introduceret hele to nye priser; Henning Bahs-prisen som blev delt ud i samarbejde med Sammenslutningen af Danske Scenografer med det formål at hylde fremragende arbejde indenfor produktionsdesign og filmscenografi, navngivet af danske manuskriptforfatter og scenograf, Henning Bahs, og Blockbuster Publikumsprisen, hvor publikum gennem en afstemning besluttede hvilken film, der skulle modtage prisen.

Nominerede og vindere

Øvrige priser

Æres-bodil 

 Ghita Nørby

Sær-bodil 

 Jes Graversen

Bedste fotograf 

 Manuel Alberto Claro for Melancholia og Frit fald

Samarbejdspriser 
Henning Bahs Prisen

 Charlotte Bay Garnov og Peter Grant

Blockbusters Publikumsprisen

 Dirch af Martin Zandvliet
 Klovn The Movie af Mikkel Nørgaard
 Alle for én af Rasmus Heide
 Hævnen af Susanne Bier

Referencer

Eksterne henvisninger 
 Officiel side

12
Begivenheder i 2012
Kongelige bryllupper

Et kongeligt bryllup er en vielsesceremoni, som involverer medlemmer af et kongeligt eller fyrsteligt hus. Et bryllup for en konge, dronning eller tronfølger, anses som en stor national begivenhed som også trækker opmærksomhed fra udlandet.

Danmark

Amalienborg Slot

Augustenborg Slot

Christiansborg Slotskirke

Fredensborg Slotskirke

Frederiksberg Slot

Frederiksborg Slotskirke

Gråsten Slotskirke

Haderslevhus

Holmens Kirke

Jesu Hjerte Kirke, København

Københavns Slot

Møgeltønder Kirke

Nykøbing Slot

Vor Frue Kirke

Belgien

Bruxelles

Laeken

Frankrig

Cannes

Paris

Grækenland

Athen

Spetses

Holland

Amsterdam

Monaco

Norge

Oslo

Trondheim

Rusland

Sankt Petersborg

Spanien

Barcelona

Madrid

Sevilla

Storbritannien

London

Windsor

Sverige

Stockholm

Tyskland

Altona

Bad Berleburg

Glücksborg Slot

Gottorp Slot

Lauenburg

Ludwigslust

Neustrelitz

Pretzsch

Stendal

Noter

Eksterne henvisninger 
 Merete Wilkenschildt: Kongelige bryllupper i Danmark gennem 500 år, København: Møntergården 2004. 
 Slægtsdatabase for europæiske konger og fyrster 

 
Bryllup
Lister over personer
Ole Kristian Thistedahl

Ole Kristian Thistedahl (født 15. august 1813 i Kristiansand, død 2. juli 1876 sammesteds) var en norsk teolog.

Thistedahl blev student 1830 og cand. theol. 1834. De nærmest følgende år tilbragte han i Kristiania som meget søgt teologisk manuduktør, men overtog 1836 stillingen som lærer ved katedralskolen i Kristiansand, hvor han senere opholdt sig, væsentlig med undtagelse af årene 1849—55, da han i Kristiania udarbejdede udkast til ny oversættelse af største delen af det Gamle Testamente.

Skønt gentagne gange opfordret til at modtage ansættelse som professor afslog han bestandig disse tilbud. En af ham besørget (utrykt) oversættelse af det Nye Testamente blev benyttet ved revisionen af F.W. Bugges nye oversættelse. Dels som manuduktør, dels gennem personlig omgang øvede han en betydelig indflydelse på samtidens norske teologer.

Kilder 

 

Teologer fra Norge
Oversættere fra Norge
Bibeloversættere
Personer fra Kristiansand
Salmonsens
Norsksprogede forfattere fra Norge
Oscaruddelingen 1929

Oscaruddelingen 1929 var den første oscaruddeling, hvor de bedste film fra 1927 og 1928 blev æret med en oscarstatuette. Uddelingen fandt sted 16. maj 1929, under en privat middag
på Hollywood Roosevelt Hotel i Los Angeles, USA. Formanden for  Academy of Motion Picture Arts and Sciences, Douglas Fairbanks var vært for uddelingen. Billetterne kostede 5 dollars, 270 personer
deltog og ceremonien varede 15 minutter. Priserne blev skabt af Louis B. Mayer, der grundlagde Louis B. Mayer Pictures Corporation (der i dag er en del af Metro-Golwyn-Mayer). Det er den eneste uddeling der ikke blev sendt
på enten radio eller tv.

Nominerede og vindere 
Vinderne blev offentliggjort 3 måneder før ceremonien.

Ærespriser 
 Charlie Chaplin
 Warner Bros.

1929
Kultur i 1929
Victoria Crivelli

Victoria Crivelli (født 30. september 1990) er en håndboldspiller fra Argentina. Hun spiller på Argentinas håndboldlandshold, og deltog under VM 2011 i Brasilien.

Kilder

Eksterne henvisninger 

Håndboldspillere fra Argentina
Olympiske håndboldspillere fra Argentina
Håndboldspillere ved sommer-OL 2016
Deltagere for Argentina ved sommer-OL 2016
Personer fra Buenos Aires
Solange Tagliavini

Solange Tagliavini (født 22. januar 1985) er en håndboldspiller fra Argentina. Hun spiller på Argentinas håndboldlandshold, og deltog under VM 2011 i Brasilien.

Kilder

Eksterne henvisninger 

Håndboldspillere fra Argentina
Valentina Kogan

Valentina Kogan (født 19. marts 1980) er en håndboldmålmand fra Argentina. Hun spiller på Argentinas håndboldlandshold.

Hun deltog under VM 2011 i Brasilien.

Kilder

Eksterne henvisninger 

Håndboldspillere fra Argentina
Personer fra Buenos Aires
Olympiske håndboldspillere fra Argentina
Håndboldspillere ved sommer-OL 2016
Deltagere for Argentina ved sommer-OL 2016